           ROMÂNIA                                                                 

   Nr. 52/11506/24.03.2022  
R E F E R A T   D E   A P R O B A R  E

privind trecerea din domeniul public în domeniul privat al Municipiului Brad a unui tronson de conductă în vederea scoaterii din funcțiune, casării, valorificării și redistribuirii materialelor rezultate


Prin adresa nr. 1111/23.03.2022, înregistrată la Primăria Municipiului Brad sub nr. 23433/23.03.2022, S.C. TERMICA BRAD S.A. a făcut cunoscut faptul că o porțiune din rețeaua de transport agent primar situată între podul peste pârâul Luncoi de pe strada Victoriei până la Punctul Termic nr. 7 care a deservit sediul S.C. ACVACALOR S.A., este scoasă din funcțiune din anul 2015 și propune casarea acesteia.

Lungimea tronsonului de conductă este de 319 m., fiind formată din două fire (tur - retur), conducte metalice cu diametrul de 100 mm și, parțial, de 80 mm, izolate cu vată de sticlată și tablă galvanizată, situat, suprateran, pe stâlpi de beton.


Rețeaua de alimentare cu energie termică prezintă un grad avansat de uzură, iar izolația este deteriorată și lipsește pe porțiuni mari. 
Se propune, de asemenea, ca și stâlpii de susținere a conductei să fie dezafectați întrucât și aceștia prezintă un grad avansat de deteriorare și reprezintă un real pericol pentru locuitorii din zonă.


În contextul celor de mai sus am inițiat prezentul proiect de hotărâre prin care am propus trecerea din domeniul public în domeniul privat al Municipiului Brad a unui tronson de conductă în vederea scoaterii din funcțiune, casării, valorificării și redistribuirii materialelor rezultate și-l supun spre dezbatere plenului Consiliului Local al Municipiului Brad în forma prezentată.

Precizez că, în scopul stabilirii modului de casare, valorificare și redistribuire a materialelor rezultate, precum și pentru inventarierea acestora, prin dispoziția Primarului Municipiului Brad, se va numi o comisie cu atribuții în acest sens.

Sumele provenite din valorificarea materialelor rezultate în urma dezafectării tronsonului de conductă se fac venit la bugetul local al Municipiului Brad.

           În susținerea propunerii mele invoc prevederile art. 22 din Ordonanța de Guvern nr. 81/2003 privind reevaluarea și amortizarea activelor fixe aflate în patrimoniul instituțiilor publice, ale  art. 7 alin. 1  din Legea nr. 82/1991 a contabilității, republicată, ale Legii nr. 15/1994 privind amortizarea capitalului imobilizat în active corporale şi necorporale, republicată, cu modificările și completările ulterioare, ale Instrucţiunilor nr. 167/30.07.2009 privind scoaterea din funcţiune, valorificarea şi casarea bunurilor în unităţile Ministerului Administraţiei şi Internelor, cu modificările și completările ulterioare, ale O.G. nr. 112/2000
 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, ale art. I pct.2 lit. b alin. 5 din H.G. nr. 354/2007 pentru modificarea şi completarea H.G. nr. 1.352/2001 privind atestarea domeniului public al judeţului Hunedoara, precum şi al municipiilor, oraşelor şi comunelor din judeţul Hunedoara, ale  art. 129 alin. 2 lit. c, alin.6 lit. a, alin. 7 lit. c și art. 361 din  O.U.G.  nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

